hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Most már hivatalos! Jön az Apple a "Tap to Pay" fizetési megoldással. Az iPhone alkalmas lesz bankkártya-elfogadásra. | FinTechZone
írta Tudósítás | 2022. 02. 09. | Apple Pay, Elektronikus fizetés, Mobilfizetés, Mobiltárca, Összes hír, Paytechshow
Apple | Apple Pay | bankkártya elfogadás | érintéses fizetés | mobilfizetés | paytech | softPOS | Tap to Pay
Az Apple tegnap kiadott sajtóközleményéből újabb részletekre derült fény az új fizetési megoldással kapcsolatban, amellyel a vállalkozások külön eszköz csatlakoztatása nélkül, közvetlenül az iPhone-jukon fogadhatnak érintéses bankkártyás fizetést. Még idén elérhetővé teszi az Apple a kereskedők számára a „Tap to Pay” fizetési megoldást az Egyesült Államokban – olvasható a társaság oldalán. Az új elektronikus fizetési trendekkel és megoldásokkal részletesen is foglalkozunk 2022. április 27-én a PayTechShow-n.
Január végén tette közzé a Bloomberg, hogy információi szerint az Apple hamarosan olyan fizetési megoldást dob piacra, amelynek segítségével az okostelefonok alkalmassá tehetők az érintéses mobilfizetésre. A Bloomberg korábban arra utalt, hogy a kereskedőknek szánt érintéses fizetési megoldás tavasszal kerülhet bevezetésre az iOS 15.4 verzió debütálásával.
Az Apple a hivatalos sajtóközleményében tegnap megerősítette, „Tap to Pay” néven teszi elérhetővé a szoftveres megoldást, amelynek segítségével az iPhone telefon alkalmas lesz bankkártya-elfogadásra. Az újításnak köszönhetően a kereskedők a saját iPhone-jukon fogadhatnak érintéses bankkártyás fizetést külön eszköz csatlakoztatása nélkül.
Hamarosan az iPhone alkalmas lesz bankkártya-elfogadásra is. Tavasszal jöhet a megoldás., 2022.01.31.
Megnyitja az Apple a “Tap to Pay” megoldást az app fejlesztők, fizetési szolgáltatók számára
Az Apple azt is bejelentette, hogy megnyitja az új megoldást a fizetési szolgáltatók és mobilalkalmazás fejlesztők számára, így a „Tap to Pay’” fizetési lehetőséget integrálhatják iOS alkalmazásaikba, illetve kínálhatják üzleti ügyfeleiknek.
Ez egy nagy bejelentés az Apple részéről, mivel a Bloomberg korábban arra utalt, lehet, hogy zárt lesz a rendszer és kiszorítja erről a piacról a versenytársakat, amelyek az iPhone-hoz biztosítanak külön eszközt, hogy a telefon alkalmas legyen bankkártya-elfogadásra (pl. a Block – korábbi nevén Square).
A Stripe lesz az első fizetési szolgáltató, amely kínálni fogja a „Tap to Pay” megoldást a kereskedőknek és integrálja majd a Shopify POS alkalmazásba is. A többi fizetési szolgáltató és alkalmazás fejlesztő az év vége felé jöhet ki a „Tap to Pay” megoldással.
„Ahogy egyre több felhasználó fizet érintéses módon a digitális tárcájával, vagy bankkártyájával, úgy a Tap To Pay megnyitja a lehetőséget a kereskedők számára, hogy nyújthassák az érintéses fizetés élményét az iPhone-jukon biztonságos és kényelmes módon”
– mondta el Jennifer Bailey, az Apple Wallet és az Apple Pay megoldásokért felelős alelnök.
A fizetési szolgáltatókkal, az app fejlesztőkkel és a kártyatársaságokkal együttműködésben azon dolgozunk, hogy minél több kereskedőhöz jusson el az új érintéses fizetési megoldás mérettől függetlenül, az egyéni vállalkozóktól a nagy kereskedelmi láncokig – tette hozzá a társaság alelnöke.
Minimum iPhone XS szükséges a “Tap to Pay” megoldáshoz
A „Tap to Pay” megoldás iPhone XS és azon felüli készülékeken lesz majd elérhető. A kasszánál a felhasználóknak elegendő lesz az iPhone-jukat, Apple okosórájukat, bankkártyájukat, vagy egyéb digitális pénztárcájukat, mobiltárcájukat a kereskedő iPhone-jához érinteni.
A „Tap to Pay” alkalmazás az év vége felé lesz elérhető az Egyesült Államokban
– olvasható a közleményben.
A kereskedők a „Tap to Pay” fizetési megoldással elfogadhatják a legnagyobb kártyatársaságok, mint az American Express, Discover, Mastercard, Visa által kibocsátott kártyákat. A „Tap to Pay” szoftver fejlesztői készlet (SDK) az iOS következő szoftver verziójával lesz elérhető a fejlesztők számára.
Mi a helyzet az Androidos kereskedőkkel?
Az Androidos telefonok az ú.n. softPOS mobilalkalmazás segítségével már 2020 vége óta bankkártya-elfogadó terminállá alakíthatók. A softPOS megoldás Magyarországon több fizetési szolgáltatónál is elérhetővé vált, és hamarosan újabb meghatározó szereplő fog belépni erre a piacra. További információk a softPOS megoldással kapcsolatban itt: GPE softPOS.
Az új elektronikus fizetési trendekkel és megoldásokkal, a piaci és szabályozói várakozásokkal részletesen is foglalkozunk 2022. április 27-én a PayTechShow-n. További részletek itt.
Bankkártya elfogadás mobilon. Kipróbáltuk a GPE softPOS megoldását, 2021.04.19.
SoftPOS mobil bankkártyás-fizetés a Billingo online számlázóban, 2021.09.22.
Cikk és címlapfotó forrása: Apple Newsroom
← Digitális ügyfélazonosítás 2022-ben. Bankszámlanyitás KAÜ-vel? Digitális ügyintézés videóhívással? Milyen változásokra számíthatunk idén? Tokenek, NFT-k, tokenizáció. Ideje megismerni a digitális gazdaság új építőköveit →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.